Поевтиняването на храните продължава и в началото на юни, спадът на цените се забавя - infostock.bg
Поевтиняването на храните продължава и в началото на юни, спадът на цените се забавя
Поевтиняването на зеленчуците, плодовете и другите хранителни продукти, започнало след Великденските празници, продължи и през първата седмица на юни. Преди това, цените на храните на едро се повишаваха две поредни седмици в края на април.
През първата седмица на юни (3-7 юни) е отчетено седмично поевтиняване с 2.6%, спрямо предходната седмица (27-31 май), когато цените спаднаха с 3.1%. Това означава, че на седмична база спадът на цените се забавя в началото на първия летен месец.
През целия месец май храните на едро са поевтинели с 8.2%. Това става ясно от публикувания седмичен бюлетин на Държавната комисия по стоковите борси и тържищата (ДКСБТ), който за поредна седмица закъсня. Публикуван беше на 10 юни (понеделник), вместо на 7 юни (петък).
От началото на годината Индексът на тържищните цени (ИТЦ), който се поддържа от ДКСБТ и отразява динамиката на цените на хранителните стоки на едро, се е понижил с 3.1%, а на годишна база, спрямо 8 юни 2018 година, е нараснал с 5.8%.
на седмична база е отчетено значително поевтиняване при основни и сезонни зеленчуци, като най-много са спаднали цените на зелето с 14.3% до 0.48 лв./кг. Следват: морковите с 11.2% до 1.11 лв./кг; зелената салата с 10.9% до 0.41 лв./бр; оранжерийните домати с 9.7% до 1.76 лв./кг; оранжерийните краставици с 6.2% до 1.22 лв./кг; доматите от внос с 5.5% до 1.37 лв./кг; пресните картофи с 4.6% до 1.24 лв./кг; репите с 3.2% до 0.61 лв./връзката. Поскъпнали са само три вида зеленчуци: зрелият чесън от внос с 12.7% до 4.00 лв./кг; вносните краставици с 4.3% до 1.20 лв./кг и картофите с 0.7% до 1.39 лв./кг.
На годишна база, спрямо цените от 8 юни 2018 година, стоковият регулатор отчита поевтиняване при оранжерийните домати с 0.22 лв. от 1.98 лв./кг; зелената салата със 0.17 лв. от 0.58 лв./кг и морковите с 0.09 лв. от 1.20 лв./кг. Поскъпнали са: старите картофи с 0.69 лв. от 0.70 лв./кг; злебият лук кромид от внос с 0.50 лв. от 0.70 лв./кг; пресните картофи с 0.24 лв. от 1.00 лв./кг и оранжерийните домати с 0.07 лв. от 1.15 лв./кг.
на седмична база са поскъпнали само ягодите с 4.70% до 3.09 лв./кг и бананите с 0.9% до 2.17 лв./кг. Поевтинели са: черешите с 12.8% до 3.20 лв./кг; ябълките с 2.0% до 0.98 лв./кг и лимоните с 0.5% до 2.10 лв./кг.
На годишна база, спрямо цените от 8 юни 2018 година, сапоскъпнали само черешите с 0.70 лв. от 2.50 лв./кг. Най-много са поевтинели ябълките с 0.62 лв. от 1.60 лв./кг; лимоните с 0.46 лв. от 2.56 лв./кг; бананите с 0.03 лв. от 2.20 лв./кг и ягодите с 0.01 лв. от3.10 лв./кг.
цените на едро на повечето от тях са се повишили, като най-голяма е разликата при брашното Тип 500 с 4.4% до 0.95 лв./кг. Следват: зрелият фасул с 2.7% до 3.46 лрв./кг; каймата с 1.0% до 4.90 лв./кг; кашкавалът „Витоша" с 0.8% до 10.25 лв./кг и оризът с 0.5% до 1.92 лв./кг. Без промяна в цената са олиото до 1.93 лв./литъра и яйцата до 0.18 лв./бр. Поевтинели са: замразеното пилешко с 2.5% до 3.85 лв./кг; захарта с 0.8% до 1.20 лв./кг; кравето масло в пакет от 125 гр с 0.5% до 2.15 лв./бр и кравето сирене с 0.3% до 5.95 лв./кг.